Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A 27/1996. (X. 4.) FM rendelet melléklete az alábbiak
Paragraph Index: 105

e) Az ömlesztő- és sajtkészítménygyártó mester gyakorlati vizsgafeladatai az alábbi témakörökből kerülnek ki: — vágható állományú natúr ömlesztett sajt gyártása, — vágható állományú füstölt ömlesztett sajt gyártása, — kenhető állományú natúr ömlesztett sajt gyártása különböző kiszerelésben, — kenhető állományú ízesített ömlesztett sajt gyártása, különböző ízesítéssel és kiszerelésben, — krémszerűen kenhető, natúr ömlesztett sajt gyártása tömlős és/vagy tégelyes kiszerelésben, — krémszerűen kenhető, ízesített ömlesztett sajt gyártása tömlős és/vagy tégelyes kiszerelésben, — különleges ömlesztett sajtok gyártása (Lapka, „C”- vitaminos stb.), — sajtkészítmények, sajtkrémek gyártása, — túrókrémek gyártása. A gyakorlati vizsga lefolytatásának feltétele, hogy a feldolgozó üzem rendelkezzen a fenti termékek gyártására alkalmas feldolgozóvonalakkal (valamint a szükséges mennyiségű és minőségű anyagokkal), vagy a tanműhely legyen alkalmas a termékek elkészítésére. Tanműhely esetében az alapvető gépek, berendezések — specifikációk nélkül: — alapanyag átvételi lehetőség = előtároló a minőségi válogatáshoz, = daraboló berendezés, = daráló, = simítóhenger, = ömlesztőüst és/vagy kutter, = homogénező berendezés, = hőkezelő berendezés, = keverőberendezés, = lapkagyártó, = a fenti termékek adagolásához, csomagolásához alkalmas gépek, = alapanyag-vizsgálatokhoz, gyártásközi ellenőrzésekhez, a késztermék minősítéséhez alkalmas, valamint mikrobiológiai laboratórium, = a tisztítás, csírátlanítás berendezései, anyagai, = a hűtőtároló a késztermék hűtésére tárolására. A gyakorlati vizsga tételei csak terméktípusokra vannak meghatározva, hogy az adott terméktípusból melyik terméket kell gyártania a mesterjelöltnek, azt a vizsga helyszíne, azaz az ott gyártott termékek határozzák meg. A gépek, berendezések témakörökben specifikációk megjelölése ugyanezen okból nem történt meg, csak a gép nevét 1998/2. szám adtuk meg. Ezért szükséges az egy óra felkészülési idő biztosítása. Bizonyos termékek, mint pl. a sajtféleségek esetében a gyártást nem lehet végigvinni, ezért az érleléssel kapcsolatos tennivalókat, valamint a minősítést, csomagolást nem a saját maga által gyártott terméken fogja elvégezni a mesterjelölt. Ilyen esetekben a vizsgahely köteles biztosítani a szükséges termékeket a bírálathoz. Ha zárt rendszerű technológiai vonal áll rendelkezésre a vizsgahelyen, a jelölt az egy óra felkészülési idő után kapcsolódjon be a gyártási folyamatba, és a rendelkezésére álló idő alatt gyártsa a terméket, és végezze el a kiegészítő műveleteket (gyártásközi ellenőrzések, minősítés, tisztogatás, csírátlanítás), meghibásodás esetén a hiba jellegétől függően segítsen be a hiba kijavításába. A gyakorlati vizsga, valamint annak értékelése a konkrét gyakorlati tevékenység alapján történik, kiegészítve a tevékenységhez szükséges magyarázatokkal, a kérdésekre adott válaszokkal. A gyakorlati vizsga értékelése a Mestervizsga Bizottság által előre elkészített pontozólapokon történik. Az egyes feladatrészekre adható pontszámokat a pontozólap tartalmazza, melyen külön kell pontozni: — a gyakorlati tevékenység szakszerűségét, begyakorlottságát, — a gépek, berendezések beállítását, üzemeltetését, az eszközök használatát, — a gyártással kapcsolatos laboratóriumi vizsgálatokat, — a higiéniai előírások betartását, a tisztogatás, csírátlanítás elvégzését, — a munkavédelmi előírások betartását, — a késztermék minőségét és minősítését. Az egyes részfeladatokra adható pontszámokról a Mestervizsga Bizottság a pontozólap elkészítésekor dönt. A gyakorlati vizsga értékelése: 0— 70% teljesítmény esetén: „nem felelt meg” 71—100% teljesítmény esetén: „megfelelt”. A gyakorlati vizsga megismétlésére, illetve a vizsga további menetére az OMSZ—MKIK Vizsgaszabályzat a mérvadó.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes